Odbor za kontrolu službi bezbednosti je na Osmoj sednici Odbora održanoj 18. marta 2025. godine posvećenoj informisanju članova Odbora za kontrolu službi bezbednosti o činjenicama i okolnostima vezanim za protest koji je održan 15. marta 2025. godine u Beogradu, na osnovu člana 66. Poslovnika Narodne skupštine, usvojio sledeće

**ZAKLjUČKE**

Odbor za kontrolu službu bezbednosti smatra da su Bezbednosno-informativna agencija, Vojnobezbednosna agencija i Vojnoobaveštajna agencija tokom protestnog okupljanja građana u Beogradu 15. marta   
2025. godine, postupale isključivo u okviru svojih nadležnosti propisanih Ustavom i zakonima Republike Srbije, kao i da ne raspolažu tehničkim sredstvom „zvučni top“, koje, samim tim nisu mogli ni da koriste.

Odbor ističe da je Republika Srbija potpisnik niza sporazuma o kontroli naoružanja i podleže redovnom međunarodnom inspekcijskom nadzoru članica OEBSa, o svim raspoloživim efektivama - ljudstvu, materijalnim sredstvima, naoružanju i vojnoj opremi.

Odbor smatra da navodi o upotrebi „zvučnog topa“ tokom protestnog okupljanja građana 15. marta 20225. godine, nisu pouzdani i da ne postoje relevantne činjenice i dokazi koji potkrepljuju te navode. Bezbednosno-informativna agencija, Vojnobezbednosna agencija i Vojnoobaveštajna agencija u okviru svojih nadležnosti ne raspolažu saznanjima o eventualnoj upotrebi nedozvoljenih sredstava odnosno „zvučnog topa“ tokom protesta održanog u Beogradu 15. marta 2025. godine.

Odbor za kontrolu službi bezbednosti poziva građane i medije da se suzdrže od plasiranja neproverenih informacija koje mogu izazvati nemir među građanima i kojima se podriva sistem bezbednosti Republike Srbije, a nadležne institucije da na takve pojave reaguju u skladu sa zakonom.